שירה ראשוני

שירה ראשוני (נולדה ב-21 בפברואר 1991) היא ג'ודוקא ישראלית המתחרה בקטגוריית המשקל של עד 48 ק"ג, זוכת מדליית ארד מאליפות אירופה 2022. ראשוני מחזיקה גם במדליית ארד מאולימפיאדת טוקיו 2020 בקטגוריית הנבחרות המעורבות כחלק מנבחרת ישראל. ראשוני נולדה בחולון בשנת 1991. בגיל חמש החלה לרקוד בלט לאחר שהוריה התנגדו שתתאמן בג'ודו. רק לאחר שנתיים של בלט, החלה ראשוני להתאמן בג'ודו. בוגרת תואר ראשון בכלכלה ומנהל מהמרכז האקדמי רופין. בתחילה הקריירה ראשוני לא נחשבה ככישרון יוצא דופן ולפיכך לא נכללה בנבחרת הקדטים. בגיל 17 עברה החלה להשתתף בתחרויות בינלאומיות בקטגוריית עד גיל 21 . באוקטובר 2012, זכתה ראשוני במדליית ארד בתחרות במסגרת גביע העולם שהתקיימה באיסטנבול שבטורקיה, ובדצמבר אותה שנה במדליית זהב באליפות ישראל. בשנת 2013, זכתה ראשוני במדליית זהב בתחרות גראנד פרי שנערכה בטשקנט שבאוזבקיסטן, ובמדליית ארד בתחרות גראנד פרי נוספת שנערכה באלמטי שבקזחסטן. באותה שנה, במהלך תחרות גראנד פרי בדיסלדורף, נפצעה ראשוני בברך שמאל. היא עברה ניתוח ובעקבותיו, נאלצה לוותר על השתתפות באליפות אירופה ובאליפות העולם, אף על פי שהשיגה את הקריטריון אליהן. בשנת 2014, חזרה ראשוני מהפציעה וזכתה במדליית זהב בתחרות בסבב אליפות אירופה הפתוחה שנערכה בטאלין שבאסטוניה. באליפות ישראל באותה שנה הפסידה ראשוני בגמר וזכתה במדליית כסף. בשנת 2015, השתתפה ראשוני בטורניר המאסטרס בג'ודו (כולל את 16 הג'ודאים הטובים ביותר בכל קטגוריית משקל) שנערך באותה שנה ברבאט שבמרוקו. היא הודחה בחצי הגמר על ידי ג'ודאית מונגולית והפסידה בקרב על מדליית הארד לג'ודאית טורקיה. בהמשך אותה שנה נערכה אליפות אירופה בג'ודו במסגרת משחקים האירופיים שהתקיימו בבאקו, וראשוני הודחה בסיבוב הראשון. ב-17 באוקטובר 2015, זכתה במדליית הארד בטורניר גראנד סלאם פריז לאחר שניצחה את מרינה צ'רניאק מאוקראינה בקרב על הארד. ב-23 בינואר 2016, זכתה במדליית כסף בגרנד פרי הוואנה שבקובה. ראשוני הייתה חברת המשלחת הישראלית לאולימפיאדת ריו, אך הודחה כבר בקרב הראשון לאחר שתי דקות, בעקבות החלטת שיפוט שהובילה לפסילתה. בשנת 2017 זכתה ראשוני במדליית ארד בגראנד סלאם באקו ובמדליית כסף בגראנד פרי אנטליה. בגראנד פרי תל אביב 2019, ראשוני זכתה במדליית הזהב. היא התחילה את התחרות בשלב שמינית הגמר וניצחה באיפון את פרנצ'סקה ג'יורדה האיטלקייה שתי דקות ו-59 שניות מפתיחת הקרב. ברבע הגמר היא ניצחה בווזארי את סבינה גיליאזובה הרוסייה ובחצי הגמר ניצחה באיפון תוך 41 שניות את מרוסה סטאנגר הסלובנית שנכנעה לאחר תרגיל בריח. בגמר ראשוני התמודדה מול מרינה צ'רניאק האוקראינית וניצחה בווזארי לאחר שביצעה תרגיל או-סוטו-גארי מוצלח. באותה השנה הספיקה ראשוני לזכות בשלוש מדליות נוספות מהסבב העולמי; מדליית ארד מגראנד פרי חוחחוט, מדליית ארד מגראנד פרי מונטריאול ומדליית ארד מגראנד סלאם ברזיליה. באולימפיאדת טוקיו 2020, ראשוני זכתה במדליית ארד עם נבחרת ישראל בקטגוריית הנבחרות המעורבות גברים-נשים, למרות שהייתה אחת מבין שלושת הג'ודוקא הישראליים היחידים (ביחד עם ענבר לניר וברוך שמאילוב) שהיו רשומים אך לא-שותפו בקרבות הקבוצתיים (הג'ודוקא הישראלי אורי ששון הפסיד גם בקרב האישי וגם בקרב הקבוצתי היחידי שלו, שניהם מול טדי רינר הצרפתי, ובכל זאת קיבל את מדליית הארד האולימפית של הנבחרת המעורבת – והג'ודוקא הישראלית גילי כהן שהיא היחידה מהמשלחת לטוקיו 2020 שלא-הייתה רשומה לטורניר קבוצתי ספציפי זה, ועל-כן לא קיבלה את מדליית הארד המשותפת האולימפית, לעומת כל שאר חברי וחברות המשלחת הישראלית שכן קיבלו). באולימפיאדת טוקיו 2020, בתחרות האישית בקטגוריית המשקל של עד 48 ק"ג, ראשוני סיימה במקום החמישי לאחר שהגיעה לתחרות מדורגת במקום ה-12 מבין המתחרות. היא החלה את דרכה בסיבוב הראשון בו ניצחה באיפון את לוז אלברס הקולומביאנית לאחר שני ניקודי ווזארי. בשמינית הגמר היא ניצחה שוב באיפון תוך 51 שניות את המדורגת חמישית בתחרות, חוליה פיגוארואה הספרדייה, לאחר תרגיל חניקה שאילץ את יריבתה להיכנע. ברבע הגמר היא הפסידה באיפון לאורנצצג מונקבאט המונגולית לאחר שנכנעה לתרגיל בריח. ראשוני נשרה לקרבות בית הניחומים שם ניצחה באיפון את לין צ'ן-האו מטייוואן לאחר שהטילה אותה בעוצמה על גבה בתוך זמן ניקוד זהב ועלתה לקרב על מדליית הארד. בקרב על המדליה היא התמודדה מול אלופת העולם לשעבר דריה בילודיד האוקראינית, והפסידה באיפון בשניות הסיום לאחר ריתוק. באליפות אירופה 2022 שנערכה בסופיה שבבולגריה, זכתה ראשוני במדליה אירופית לראשונה בקריירה כאשר זכתה במדליית הארד. היא התחילה את התחרות בסיבוב השני בו ניצחה בווזארי את מיריה לפוארטה הספרדייה בזמן ניקוד זהב. ברבע הגמר היא ניצחה באיפון את מיליצה ניקוליץ' הסרבית בתוך 20 שניות לאחר נעילת בריח שגרם ליריבתה להיכנע. בחצי הגמר הפסידה ראשוני בווזארי לקתרינה קוסטה הפורטוגלית ונשרה לקרב על הארד מול פרנצ'סקה מילאני האיטלקייה, אותה ניצחה 24 שניות מפתיחת הקרב בניצחון טכני לאחר מהלך לא חוקי של האיטלקייה. במרץ 2023 זכתה ראשוני במדליית כסף בגראנד סלאם אנטליה, טורקיה, בקרב מול בלנדי פון מצרפת. באולימפיאדת פריז הודחה בסיבוב הראשון כשהתחרתה מול אביבה אבוז'קינובה מקזחסטן המדורגת שלישית בעולם. מתגוררת באבן יהודה. מקור: המשחקים האולימפיים: טוקיו 2020 נבחרת מעורבת אליפות אירופה סופיה 2022 תחרויות מהסבב העולמי (מאסטרס, גראנד סלאם, גראנד פרי): גראנד פרי אלמטי 2013 גראנד פרי טשקנט 2013 גראנד פרי צ'ג'ו 2014 גראנד סלאם פריז 2015 גראנד פרי הוואנה 2016 גראנד סלאם באקו 2017 גראנד פרי אנטליה 2017 גראנד פרי חוחחוט 2018 גראנד פרי תל אביב 2019 גראנד פרי חוחחוט 2019 גראנד פרי מונטריאול 2019 גראנד סלאם ברזיליה 2019 גראנד סלאם אנטליה 2021 גראנד סלאם באקו 2021 גראנד פרי פורטוגל 2023 גראנד סלאם אנטליה 2023 מדיה וקבצים בנושא שירה ראשוני בוויקישיתוף שירה ראשוני, ברשת החברתית פייסבוק שירה ראשוני, ברשת החברתית אינסטגרם שירה ראשוני, באתר olympedia.org שירה ראשוני, באתר איגוד הג'ודו העולמי שירה ראשוני, באתר JudoInside.com שירה ראשוני, באתר הוועד האולימפי בישראל אורי טלשיר, שירה ראשוני: מטר וחצי, 50 ק"ג, אפס אחוזי שומן ו-100% מוטיבציה, באתר הארץ, 24 ביוני 2015 פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. אורי טלשיר, שירה ראשוני: מטר וחצי, 50 ק"ג, אפס אחוזי שומן ו-100% מוטיבציה, באתר הארץ, 24 ביוני 2015 אליסף דעואל, ‏כסף לווינוגרדוב ולבר, ארד לפליקר ולראשוני, באתר ONE‏, 6 באוקטובר 2012 ניר שועלי, ג'ודו: ירדן ג'רבי שוב אלופת ישראל, באתר nrg‏, 13 בדצמבר 2012 אורן אהרוני, ג'ודו: שלוש מדליות לישראל בגראנד פרי טשקנט, באתר ynet, 4 באוקטובר 2013 ארבע מדליות לנבחרת הנשים בגראנד פרי קזחסטן, באתר ONE‏, 28 בספטמבר 2013 חמש מדליות לישראל בסבב אליפות אירופה הפתוחה בג׳ודו, באתר ynet, 27 בספטמבר 2014 אורן קורנפלד‏, אליפות ישראל: ירדן ג'רבי זכתה בפעם השביעית, באתר וואלה, 18 בדצמבר 2014 אורן קורנפלד‏, ג'ודו: ירדן ג'רבי ושירה ראשוני הפסידו בקרב על הארד, באתר וואלה, 23 במאי 2015 אורן אהרוני, ג'ודו: יום מאכזב למשלחת הישראלית בבאקו, באתר ynet, 25 ביוני 2015 שירי אלג'ם, ‏פריס האירה. צפו: ג'רבי, מוקי וראשוני זכו בארד, באתר ערוץ הספורט, 17 באוקטובר 2015 אורן קורנפלד‏, שירה ראשוני זכתה במדליית כסף בגרנד פרי הבאנה, באתר וואלה, 23 בינואר 2016 פז חסדאי‏, ג'ודו אולימפי: שירה ראשוני הודחה בסיבוב הראשון במשקל עד 48 ק"ג, באתר וואלה, 6 באוגוסט 2016 איתמר קציר, מדליה שנייה בטוקיו 2020: נבחרת הג'ודו ניצחה את רוסיה וזכתה בארד, באתר הארץ, 31 ביולי 2021 יניב טוכמן‏, הישג שיא בקריירה: שירה ראשוני הפסידה בקרב על מדליית הארד בטוקיו, באתר וואלה, 24 ביולי 2021 אסי ממן, ‏ראשוני הפסידה בגמר באנטליה, זכתה בכסף, באתר ONE‏, 31 במרץ 2023 אסי ממן, טוקיו, ‏פצצת אנרגיה: הדרך המפתיעה של שירה ראשוני, באתר ONE‏, 24 ביולי 2021